Ιωάννα της Σκωτίας

Η Ιωάννα της Αγγλίας (αγγλικά: Joan of England, 22 Ιουλίου 1210 – 4 Μαρτίου 1238) ήταν πριγκίπισσα της Αγγλίας και μετά βασίλισσα της Σκωτίας (1221-1238). 

 Βιογραφία 

 Υποψήφια νύφη του Δελφίνου της Γαλλίας 
Η Ιωάννα ήταν η μεγαλύτερη κόρη και τρίτο παιδί του Ιωάννη της Αγγλίας (του επονομαζόμενου Ακτήμονα) και της Ισαβέλλας του Ανγκουλέμ.Annales de DunstapliaAnnales de TheokesberiaThe Annals of Worcester

Στην αρχή είχε επιλεγεί από τον Φίλιππο Β΄ της Γαλλίας σαν σύζυγος του δελφίνου Λουδοβίκου, αλλά ο πατέρας της την είχε υποσχεθεί στον Ούγο Ι΄ των Λουζινιάν με προίκα τη Σαιντ, τη Σαιντόνζ και το νησί Ολερόν. Ο Ιωάννης έστειλε την κόρη του στον Ούγο την επόμενη χρονιά, αλλά εκείνος απαιτούσε να πάρει την προίκα πριν τον γάμο. Με τον θάνατο του Ιωάννη του Ακτήμονα (1216) η χήρα του, βασιλομήτωρ Ισαβέλλα του Ανγκουλέμ, αποφάσισε να παντρευτεί η ίδια τον Ούγο αντί για την κόρη της και να μετακομίσει στη Γαλλία παραμελώντας τα καθήκοντα της βασιλομήτορος.

 Βασίλισσα της Σκωτίας 
Με τη μεσολάβηση του πάπα οι διαπραγματεύσεις οδήγησαν στον γάμο της Ιωάννας με τον Αλέξανδρο Β΄ της Σκωτίας, ο Αλέξανδρος βρισκόταν στην Αγγλία από το 1212, είχε χριστεί ιππότης από τον βασιλιά Ιωάννη και ο Αλέξανδρος ισχυριζόταν ότι ο ίδιος ο Ιωάννης του είχε υποσχεθεί την Ιωάννα με προίκα το Νορθάμπερλαντ. Στις 18 Ιουνίου 1221 ο Αλέξανδρος κέρδισε τα έσοδα από το Τζέντμπεργκ, το Άσσεντην, το Κίνγκχορν και το Κράιλ σαν προίκα, ο γάμος έγινε στις 21 Ιουνίου 1221 στο Γιόρκ Μίνστερ. Agnes Mure Mackenzie, The Foundations of Scotland (1957), p. 251. Ο Αλέξανδρος ήταν 23 ετών και η Ιωάννα 11, δεν απέκτησαν παιδιά, αλλά ένα διαζύγιο θα μπορούσε να ήταν διπλωματικό επεισόδιο ανάμεσα στην Αγγλία και τη Σκωτία, η Ιωάννα είχε ελάχιστη εξουσία αφού βρισκόταν ολόκληρη στα χέρια της βασιλομήτορος Ερμενγάρδης, αλλά η αξία της ήταν πάντα ισχυρή σαν αδελφή του Βασιλιά της Αγγλίας. 

Η Ιωάννα συνόδευσε τον σύζυγο της το Νιούκασλ τον Σεπτέμβριο του 1236 και στη Γιορκ τον Σεπτέμβριο του 1237 στις διαπραγματεύσεις με τον Ερρίκο Γ΄ για τις περιοχές του βορρά στις οποίες είχαν διαφωνίες. Την περίοδο αυτή όπως τονίζει ο γνωστός χρονικογράφος Ματθαίος των Παρισίων η Ιωάννα και ο Αλέξανδρος είχαν αποξενωθεί και η ίδια τον περισσότερο χρόνο της βρισκόταν με τον αδελφό της στην Αγγλία που της είχε παραχωρήσει βίλες στις περιοχές Ντρίφφιλντ, Γιόρκσιρ και Φεν Στάντον του Χάντιγκντονσιρ για τη διαμονή της. Η Ιωάννα και η νύφη της, Ελεονώρα της Προβηγκίας, αποφάσισαν στη Γιορκ να πραγματοποιήσουν προσκύνημα στον τάφο του Τόμας Μπέκετ, αρχιεπισκόπου του Καντέρμπερυ.

 Πρόωρο τέλος 
Η Ιωάννα πέθανε στα χέρια των αδελφών της βασιλιά Ερρίκου Γ΄ και του Ριχάρδου της Κορνουάλης στο Χέιβερινγκ-άττε-Μπάουερ (1238) και τάφηκε στο Αββαείο του Τάρραντ Κρώφορντ στο Ντόρσετ σύμφωνα με τις επιθυμίες της, ο Ερρίκος Γ΄ συγκλονισμένος τη λάτρεψε μέχρι το τέλος της ζωής του. Mackenzie, p. 260. A Medieval Chronicle of Scotland: The Chronicle of Melrose 14 χρόνια μετά τον θάνατο της (1252) ο Ερρίκος παρήγγειλε ένα μαρμάρινο ομοίωμα για τον τάφο της με κόστος 100 λιρών, ήταν το πρώτο ταφικό ομοίωμα για βασίλισσα στην Αγγλία, αφού οι τάφοι της Ελεονώρας της Ακουιτανίας και της Βερεγγάριας της Ναβάρρας βρίσκονταν στη Γαλλία. Δεν έχει απομείνει τίποτα σήμερα από το μνημείο, η τελευταία αναφορά για αυτό υπήρχε την περίοδο της Αναγέννησης όπου έλεγαν ότι υπήρχε χρυσό φέρετρο.

 Πρόγονοι 

Παραπομπές 

Πηγές
Rosalind K. Marshall: “Scottish Queens: 1034-1714”
Richard Oram: “The Kings and Queens of Scotland”
Timothy Venning: “The Kings and Queens of Scotland”
Mike Ashley: “British Kings and Queens”
Elizabeth Ewan, Sue Innes and Sian Reynolds: “The Biographical Dictionary of Scottish Women”


Κατηγορία:Βασίλισσες της Σκωτίας (σύζυγοι βασιλέων)
Κατηγορία:Οίκος των Πλανταγενετών
Κατηγορία:Πριγκίπισσες της Αγγλίας